Tteok
Tteok (koreyscha 떡) — koreys milliy taomi, yopishqoq qaynatib pishirilgan guruchdan tayyorlanadi.(koreys tilida chhapssal deb ataladi). Tteokning ayrim turlarini tayyorlashda oddiy guruch unidan ham foydalanish mumkin. Tteokning yuzdan ortiq turlari mavjud va uni yil davomida turli hil paytlarda iste'mol qilinadi. Tteokguk (tteok sho'rva) Koreya Yangi yilida an'anaviy ravishda mehmonlarga tortiladi, to'y va tug'ilgan kunlarda esa shirin tteok iste'mol qilinadi. Koreyada tteok bayramona taom hisoblanadi va ingredientlar qimmat yong'oq va mevalardan tortib to oddiy ungacha bo'lishi mumkin. Tteok ko'pincha mosh, anko va butun adzuki loviya, yovvoyi chilonjiyda va boshqa quritilgan mevalar, yog' va kunjut urug'lari, shuningdek qarag'ay yong'oqlari va shakar bilan pishiriladi.